निर्माण सञ्चार, काठमाडौं । नेपालले आफ्नो दुई शक्तिशाली छिमेकी देश चीन र भारतसँग सुपुर्दगी सन्धि गर्न आफ्नो ‘पोजिसन’ को गृहकाय गर्न थालेको छ । दोहोरो हित र पारदर्शी सम्बन्धको लागि गृह मन्त्रालयका सहसचिवको नेतृत्वमा एक उच्चस्तरीय समिति गठन गरी त्यसले दुवै छिमेकीद्वारा प्रस्तावित सुपुर्दगी सन्धिका मस्यौदाका सबै दफामा छलफल गरी नेपालको ‘पोजिसन’ बनाउने तयारी गरिएको छ ।
